
ΠΑΝΕΛΛΗΝΙΑ ΟΜΟΣΠΟΝΔΙΑ

ΣΥΝΤΑΞΙΟΥΧΩΝ ΟΡΓΑΝΙΣΜΩΝ 

ΤΟΠΙΚΗΣ ΑΥΤΟΔΙΟΙΚΗΣΗΣ
           (Π.Ο.Σ -Ο.Τ.Α)
           
Πληροφορίες: Σωτήρης Σουλούκος

Πρόεδρος, Τηλ.6936862331                                                                                   
Gmail: posynota@gmail.com
                                                   
Θέμα: Ανανέωση Νομιμοποίησης Τραπεζικών Λογαριασμών Συλλόγων – Αποστολή Δικαιολογητικών και Υποδειγμάτων
Κύριοι,

Η Πανελλήνια Ομοσπονδία Συνταξιούχων ΟΤΑ (ΠΟΣ-ΟΤΑ), εκπροσωπώντας Συλλόγους Συνταξιούχων ΟΤΑ σε όλη την Ελλάδα, απευθύνεται προς εσάς με το παρόν υπόμνημα, με αφορμή την ανανέωση της νομιμοποίησης των τραπεζικών λογαριασμών που διατηρούν οι Σύλλογοι-μέλη μας στην Εθνική Τράπεζα της Ελλάδος.

Στο πλαίσιο της διαδικασίας αυτής, διαπιστώνεται ότι ζητούνται από τα κατά τόπους καταστήματα σειρά δικαιολογητικών, χωρίς ωστόσο να παρέχεται συγκεντρωμένη πληροφόρηση ή καθοδήγηση προς τους εκπροσώπους των Σωματείων, με αποτέλεσμα σημαντική ταλαιπωρία, επαναλαμβανόμενη αλληλογραφία και καθυστερήσεις.
Προς αποφυγή ταλαιπωρίας και για την ομαλή διεκπεραίωση της διαδικασίας, παρακαλούμε θερμά όπως μας αποστείλετε αναλυτική κατάσταση των απαιτούμενων δικαιολογητικών που πρέπει να προσκομίσουν οι Σύλλογοι, καθώς και σχετικά υποδείγματα ή έντυπα, εφόσον προβλέπονται (π.χ. υπόδειγμα πρακτικού, εξουσιοδότησης, υπεύθυνης δήλωσης κ.λπ.).

Η συνεργασία σας θα συμβάλει στην ταχύτερη και πιο αποτελεσματική εξυπηρέτηση των Συλλόγων και στην αποσυμφόρηση των τραπεζικών καταστημάτων από επαναλαμβανόμενες ερωτήσεις και υποβολές ελλιπών φακέλων.

Παραμένουμε στη διάθεσή σας για οποιαδήποτε επιπλέον διευκρίνιση ή συνεργασία στο πλαίσιο αυτής της διαδικασίας.
Με εκτίμηση,
Για το Διοικητικό Συμβούλιο της ΠΟΣ-ΟΤΑ 

Ο Πρόεδρος                                                           Ο Γεν. Γραμματέας

           Σωτήρης Σουλούκος                                                        Γιώργος Δαλαγιώργος                                                       
ΠΡΟΣ:  Την Ε.Τ.Ε. Α.Ε. 

